# Almindelig Kællingetand

### Fra Wikipedia, den frie encyklopædi

| Alm. Kællingetand | ?

Kællingetand og blåfugl.
Videnskabelig klassifikation

Rige: | Plantae (Planter)
Division: | Magnoliophyta (Dækfrøede planter)
Klasse: | Magnoliopsida (Tokimbladede)
Orden: | Fabales (Ærteblomst-ordenen)
Familie: | Fabaceae (Ærteblomst-familien)
Slægt: | Lotus
Art: | L. comiculatus

Videnskabeligt artsnavn
Lotus comiculatus

Almindelig Kællingetand (Lotus comiculatus) er en staude med en nedliggende til opstigende vækstform, men uden udløbere. Stænglen er mere eller mindre kantet. Bladene er spredte og trekoblede med ægformede, helrandede småblade. Begge sider er glatte og græsgrønne. Blomsterne ses i juni-august, og de sidder i endestillede skærme med 4-7 blomster i hver. De gule blomster er bygget, ganske som man kender det fra andre ærteblomst-planter. Frugterne er smalle bælge med hårdskallede nødder.

Ikke-synlige træk

Almindelig Kællingetand har symbiotisk samliv med knoldbakterier. Det sætter den i stand til at forsyne sig med kvælstof fra luften. Rodnettet er dybtgående og meget stort. Planter af udenlandsk frø (f.eks. fra færdige "blomsterengblandinger") er ranglede i væksten og ikke særligt egnede her i landet.

Størrelse

0,4 x 0,4 m (40 x 40 cm/år).

Hjemsted

Almindelig Kællingetand vokser på næringsfattig, solåben bund langs vejkanter, på skrænter, overdrev og heder i det meste af Europa, herunder også i Danmark. Den optræder i plantesamfund med andre nøjsomme arter som f.eks. Liden Klokke, Smalbladet Timian, Prikbladet Perikon og Sølv-Potentil.

Hentet fra "http://da.wikipedia.org../../../a/l/m/Almindelig_K%C3%A6llingetand_96fa.html"

Kategorier: Taksonomisk beskrevet | Stauder | Gule blomster

##### Views

- Artikel
- Diskussion
- Nuværende version

##### Søg

##### Andre sprog

- Cymraeg
- Deutsch
- English
- Français
- 日本語
- Nederlands
- Norsk (bokmål)
- Svenska